Forslag til EUROPA-PARLAMENTETS OG RÅDETS DIREKTIV om udstedelse af licenser til jernbanevirksomheder (Kodificeret udgave)

(forelagt af Kommissionen)

BEGRUNDELSE

1. I forbindelse med Borgernes Europa lægger Kommissionen stor vægt på at forenkle fællesskabslovgivningen for at gøre den klarere og lettere tilgængelig for almindelige borgere, således at de får nye muligheder og kan udnytte de specifikke rettigheder, som fællesskabslovgivningen giver dem.

Dette mål kan ikke nås, så længe en lang række bestemmelser, som er blevet ændret gentagne gange, ofte ganske væsentligt, stadig ikke er samlet, men skal findes dels i den oprindelige retsakt og dels i senere ændringsretsakter. Det er således nødvendigt at foretage omfattende undersøgelser af mange forskellige dokumenter, der skal sammenholdes, før det kan fastslås, hvilke regler der gælder.

Som følge heraf er det af afgørende betydning at bestemmelser, der ofte er blevet ændret, kodificeres, hvis fællesskabslovgivningen skal være klar og gennemsigtig.

2. Den 1. april 1987 besluttede Kommissionen [1] derfor at pålægge sine medarbejdere at kodificere alle retsakter senest efter den tiende ændring af dem, idet den understregede, at dette var et minimumskrav, og at tjenestegrenene skulle bestræbe sig på at kodificere de tekster, de var ansvarlige for, med endnu kortere mellemrum for at sikre, at fællesskabsreglerne var klare og lette at forstå.

[1] KOM(87) 868 PV.

3. Dette blev bekræftet i formandskabets konklusioner fra Det Europæiske Råd i Edinburgh (december 1992) [2], hvori det understreges, at en kodifikation er vigtig, fordi den giver retlig sikkerhed med hensyn til, hvilke retsforskrifter der gælder vedrørende et bestemt spørgsmål på et bestemt tidspunkt.

[2] Se bilag 3 til del A i konklusionerne.

Kodifikationen skal foretages under fuldstændig overholdelse af Fællesskabets normale lovgivningsprocedure.

Eftersom der ved kodifikation ikke må foretages nogen ændringer af indholdet i de kodificerede retsakter, har Europa-Parlamentet, Rådet og Kommissionen i en interinstitutionel aftale af 20. december 1994 fastsat, at der kan anvendes en hasteprocedure til hurtig vedtagelse af de kodificerede retsakter.

4. Formålet med dette forslag er at foretage en kodifikation af Rådets direktiv 95/18/EF af 19. juni 1995 om udstedelse af licenser til jernbanevirksomheder [3]. Det nye direktiv træder i stedet for de forskellige retsakter, som er indarbejdet i det [4]; forslaget ændrer ikke indholdet af de retsakter, der kodificeres, men er blot en sammenskrivning af dem, og der foretages kun de formelle ændringer, der er nødvendige af hensyn til selve kodifikationen.

[3] Foretaget i henhold til meddelelsen fra Kommissionen til Europa-Parlamentet og Rådet - Kodificering af gældende fællesskabsret, KOM(2001) 645 endelig.

[4] Se bilag II, del A, til dette forslag.

5. Forslaget til kodifikation er udarbejdet på grundlag af en foreløbig konsolidering på alle de officielle sprog af direktiv 95/18/EF og retsakten om ændring heraf, som er foretaget af Kontoret for De Europæiske Fællesskabers Officielle Publikationer ved hjælp af et edb-system. Hvor artiklerne har fået nye numre, vises sammenhængen mellem de gamle og de nye numre i en tabel i bilag III til det kodificerede direktiv.

95/18/EF (tilpasset)

2004/0074 (COD)

Forslag til EUROPA-PARLAMENTETS OG RÅDETS DIREKTIV om udstedelse af licenser til jernbanevirksomheder (EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 71 ,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg [5],

[5] EUT C

under henvisning til udtalelse fra Regionsudvalget [6],

[6] EUT C

95/18/EF (tilpasset)

efter proceduren i traktatens artikel 251 [7], og

[7] EUT C

ud fra følgende betragtninger:

(1) Rådets direktiv 95/18/EF af 19. juni 1995 om udstedelse af licenser til jernbanevirksomheder [8] er blevet ændret væsentligt [9]. Direktivet bør af klarheds- og rationaliserings hensyn kodificeres.

[8] EFT L 143 af 27.6.1995, s. 70. Ændret ved Europa-Parlamentets og Rådets direktiv 2001/13/EF (EFT L 75 af 15.3.2001, s. 26).

[9] Jf. bilag II, del A.

95/18/EF Betragtning 2

(2) Ved anvendelse af princippet om fri udveksling af tjenesteydelser på jernbanevirksomhed skal der tages hensyn til denne sektors særlige karakteristika.

95/18/EF Betragtning 3 (tilpasset)

(3) Ifølge Rådets direktiv 91/440/EØF af 29. juli 1991 om udvikling af Fællesskabets jernbaner [10] har jernbanevirksomheder og internationale sammenslutninger af jernbane-virksomheder en vis ret til adgang til international jernbanetransport.

[10] EFT L 237 af 24.8.1991, s. 25. Ö Senest ændret ved tiltrædelsesakten af 2003. Õ

95/18/EF Betragtning 4 (tilpasset)

(4) For at sikre, at denne ret til adgang til jernbaneinfrastrukturen anvendes ensartet og uden forskelsbehandling i hele Fællesskabet, bør der indføres licens for jernbanevirksomheder.

2001/13/EF Betragtning 4 (tilpasset)

(5) Da nogle medlemsstater har givet mere omfattende adgangsrettigheder end dem, der er fastsat i direktiv 91/440/EØF, forekommer det nødvendigt at sikre en retfærdig, gennemsigtig og ikke-diskriminerende behandling af alle jernbanevirksomheder, som måtte operere på dette marked, ved at udvide principper ne for udstedelse af licenser til at omfatte alle virksomheder, der opererer i sektoren.

95/18/EF Betragtning 5

(6) Det er hensigtsmæssigt at bevare anvendelsesområdet for direktiv 91/440/EØF, herunder undtagelserne for transportydelser i byer og forstæder samt regional transport, samtidig med at det præciseres, at pendultrafikken gennem tunnelen under Kanalen ligeledes falder uden for anvendelsesområdet.

95/18/EF Betragtning 6 (tilpasset)

(7) E n licens, som er udstedt af en medlemsstat, bør anerkendes som gyldig i hele Fællesskabet.

95/18/EF Betragtning 7

(8) Fællesskabsbetingelserne for adgang til eller transit via jernbaneinfrastrukturen vil blive fastsat i andre bestemmelser i fællesskabslovgivningen

2001/13/EF Betragtning 2 (tilpasset)

(9) For at sikre pålidelige og tilstrækkelige ydelser er en fælles licensordning påkrævet som garanti for, at alle jernbanevirksomheder til enhver tid opfylder bestemte krav med hensyn til pålidelighed, finansiel kapacitet og faglig kompetence for at beskytte kunder og tredjeparter og kunne tilbyde ydelser af en høj sikkerhedsstandard.

95/18/EF Betragtning 10

(10) For at beskytte kunderne og tredjemand er det vigtigt, at det sikres, at jernbanevirksomhederne er tilstrækkeligt forsikret eller har truffet tilsvarende foranstaltninger til dækning af deres erstatningsanvar.

95/18/EF Betragtning 11

(11) Spørgsmålene om suspension eller tilbagekaldelse af licensen samt udstedelse af midlertidige licenser bør afgøres inden for samme regelsæt.

95/18/EF Betragtning 12 (tilpasset)

(12) Jernbanevirksomheden bør i øvrigt fortsat have pligt til at overholde de nationale bestemmelser og fællesskabsbestemmelserne om jernbanedrift, som ikke er diskriminerende, og som skal sikre, at den kan drive sin virksomhed sikkert på specifikke strækninger.

95/18/EF Betragtning 13

(13) For at sikre en effektiv international jernbanedrift skal jernbanevirksomhederne overholde de gældende aftaler på området.

2001/13/EF Betragtning 6

(14) Det er ønskeligt at sikre, at jernbanevirksomheder med licens, der udfører international godstransport, overholder gældende told- og afgiftsbestemmelser vedrørende navnlig forsendelsesordninger.

95/18/EF Betragtning 14

(15) Procedurerne for udstedelse, opretholdelse og ændring af licenser til jernbane-virksomheder skal være gennemsigtige og ikke-diskriminerende.

2001/13/EF Betragtning 7

(16) Målene for dette direktiv, dvs. fastsættelse af hovedprincipperne for udstedelse af licenser til jernbanevirksomheder og gensidig anerkendelse af sådanne licenser inden for hele Fællesskabet, kan ikke i tilstrækkelig grad opfyldes af medlemsstaterne, fordi udstedelsen af sådanne licenser helt klart har internationale aspekter. Disse mål kan derfor i overensstemmelse med subsidiaritets- og proportionalitetsprincippet, jf. traktatens artikel 5, på grund af deres grænseoverskridende aspekter bedre opfyldes på fællesskabsplan. Direktivet går ikke ud over, hvad der er nødvendigt for at nå disse mål.

(17) Nærværende direktiv bør ikke berøre medlemsstaternes forpligtelser med hensyn til de i bilag II, del B, angivne frister for gennemførelse i national ret af direktiverne -

95/18/EF (tilpasset)

UDSTEDT FØLGENDE DIREKTIV:

KAPITEL I

95/18/EF

Formål og anvendelsesområde

2001/13/EF Artikel 1, nr. 1

Artikel 1

1. Dette direktiv omhandler de kriterier, der gælder for en medlemsstats udstedelse, fornyelse og ændring af licenser til jernbanevirksomheder, som er etableret, eller som vil etablere sig i Fællesskabet.

2. Medlemsstaterne kan undtage følgende virksomheder fra direktivets anvendelsesområde:

a) virksomheder, som kun udfører jernbanepassagerbefordring på lokal og regional særskilt jernbaneinfrastruktur

b) jernbanevirksomheder, som kun udfører jernbanepassagerbefordring i byer og forstæder

c) jernbanevirksomheder, som kun udfører regional godstransport, der ikke falder ind under direktiv 91/440/EØF

d) virksomheder, som kun udfører godstransport på privatejet jernbaneinfrastruktur, som udelukkende eksisterer til brug for infrastruktur-ejeren til dennes egen godstransport.

3. Virksomheder, hvis aktivitet er begrænset til pendultrafik med vejkøretøjer gennem tunnelen under Kanalen, er ikke omfattet af dette direktiv.

95/18/EF

Artikel 2

I dette direktiv forstås ved:

2001/13/EF Artikel 1, nr. 2

a) "jernbanevirksomhed": enhver privat eller offentlig virksomhed, hvis hovedaktivitet består i godstransport og/eller passagerbefordring via jernbane, og som er forpligtet til at sørge for trækkraften, herunder virksomheder, som kun sørger for trækkraften

95/18/EF

b) "licens": en tilladelse udstedt af en medlemsstat til en virksomhed, der er anerkendt som jernbanevirksomhed. Karakteren af jernbanevirksomhed kan være begrænset til udførelsen af særlige former for transportydelser

c) "licensudstedende myndighed": det organ, der af medlemsstaten har fået til opgave at udstede licenser

95/18/EF (tilpasset)

d) "transport i byer og forstæder": transportydelser til opfyldelse af behovene i en by eller et byområde samt transportbehovene mellem denne by eller dette byområde og forstæderne

e) "regional transport": transportydelser til opfyldelse af en regions transportbehov.

2001/13/EF Artikel 1, nr. 3 (tilpasset)

Artikel 3

Hver medlemsstat udpeger det organ, der er ansvarligt for at udstede licens til jernbanedrift og for opfyldelse af forpligtelserne i henhold til dette direktiv.

Udstedelsen af licenser varetages af et organ, som ikke selv udfører jernbanetransport, og som er uafhængigt af organer eller virksomheder, der udfører jernbanetransport.

95/18/EF (tilpasset)

KAPITEL II

95/18/EF

Licenser og betingelser for udstedelse

Artikel 4

1. En jernbanevirksomhed kan ansøge om licens i den medlemsstat, hvor den er etableret.

2. Medlemsstaterne må ikke udstede licens eller forlænge gyldigheden deraf, hvis de finder, at kravene i dette direktiv ikke er opfyldt.

3. En jernbanevirksomhed, der opfylder kravene i dette direktiv, kan få udstedt licens.

4. En jernbanevirksomhed må ikke udføre transport med jernbane i henhold til dette direktiv, medmindre den er i besiddelse af licens til den pågældende form for ydelse.

Licensen giver dog ikke i sig selv ret til adgang til jernbaneinfrastrukturen.

95/18/EF (tilpasset)

Artikel 5

Enhver jernbanevirksomhed skal, allerede inden den påbegynder driften, over for vedkommende medlemsstats licensudstedende myndigheder kunne godtgøre, at den til enhver tid kan opfylde de nærmere krav om hæderlighed, finansiel kapacitet og faglig kompetence samt dækning af erstatningsansvar, som er anført i artikel 6-9.

En licensansøgende virksomhed skal med henblik på kravene i det første stykke stille alle relevante oplysninger til rådighed.

95/18/EF

Artikel 6

Medlemsstaterne fastlægger betingelserne for, at kravet om hæderlighed er opfyldt, hvorved det skal sikres, at en jernbanevirksomhed, som ansøger om licens, eller de personer, der leder virksomheden:

95/18/EF (tilpasset)

a) ikke er blevet idømt straf for alvorlige overtrædelser, herunder for overtrædelser i erhvervsforhold

b) ikke er blevet erklæret konkurs

c) ikke er blevet dømt for alvorlige overtrædelser af særlige lovbestemmelser på transportområdet

2001/13/EF Artikel 1, nr. 5 (tilpasset)

d) ikke er blevet dømt for alvorlige eller gentagne overtrædelser af bestemmelser på det social- og arbejdsretlige område, herunder forpligtelser i henhold til lovgivningen om sikkerhed og sundhed på arbejdspladsen, og forpligtelser i henhold til toldlovgivningen, når der er tale om en virksomhed, der ønsker at udføre grænseoverskridende godstransport, der er omfattet af toldprocedurer.

95/18/EF (tilpasset)

Artikel 7

Kravene vedrørende finansiel kapacitet er opfyldt, når den jernbanevirksomhed, der ansøger om licens, kan godtgøre, at den er i stand til at opfylde sine aktuelle og potentielle forpligtelser, der skal være opgjort på et realistisk grundlag, for en tolvmåneders periode.

En licensansøgning skal med henblik på kravene i det første stykke mindst være ledsaget af de i bilag I, afsnit I, omhandlede oplysninger.

95/18/EF

Artikel 8

1. Kravene til faglig kompetence er opfyldt, når:

a) den jernbanevirksomhed, der søger licens, har eller vil få en ledelsesorganisation, der er i besiddelse af den viden og/eller erfaring, der er nødvendig for at føre sikker og pålidelig kontrol og tilsyn med den form for drift, der er angivet i licensen

b) det personale, der er ansvarligt for sikkerheden, især lokomotivførerne, er fuldt kvalificerede inden for de respektive hverv

c) personale, rullende materiel og organisation er i stand til at sikre et højt sikkerhedsniveau i forbindelse med driften.

95/18/EF (tilpasset)

En licensansøgning skal med henblik på kravene i første afsnit mindst være ledsaget af de i bilag I, afsnit II, omhandlede oplysninger.

2. Der skal kunne fremlægges dokumentation for, at kvalifikationskravene er opfyldt.

95/18/EF

Artikel 9

En jernbanevirksomhed skal være tilstrækkeligt forsikret eller have truffet tilsvarende foranstaltninger til i henhold til national og international lovgivning at kunne dække sit erstatningsansvar i tilfælde af uheld, særlig med hensyn til passagerer, bagage, fragt og post samt over for tredjemand.

95/18/EF (tilpasset)

KAPITEL III

95/18/EF

Licensens gyldighed

Artikel 10

2001/13/EF Artikel 1, nr. 4 (tilpasset)

1. En licens er gyldig på hele Fællesskabets område.

95/18/EF (tilpasset)

2. En licens er gyldig, så længe jernbanevirksomheden opfylder forpligtelserne i dette direktiv. Den licensudstedende myndighed kan dog bestemme, at der skal foretages en fornyet vurdering med jævne mellemrum, der ikke må overstige fem år.

3. Særlige vilkår vedrørende suspension eller tilbagekaldelse af licensen kan fremgå af selve licensen.

95/18/EF

Artikel 11

1. Hvis der er alvorlig tvivl om, hvorvidt en jernbanevirksomhed, der har fået udstedt licens, opfylder kravene i direktivet, særlig artikel 5, kan den licensudstedende myndighed til enhver tid kontrollere, om kravene overholdes.

Den licensudstedende myndighed suspenderer eller tilbagekalder licensen, hvis den konstaterer, at jernbanevirksomheden ikke længere opfylder kravene i dette direktiv, særlig artikel 5.

2. Hvis den licensudstedende myndighed i en medlemsstat konstaterer, at der er alvorlig tvivl om, hvorvidt en jernbanevirksomhed, der har fået udstedt licens af en myndighed i en anden medlemsstat, opfylder de krav, der er fastlagt i dette direktiv, underretter den straks denne myndighed herom.

3. Med forbehold af stk. 1 kan den licensudstedende myndighed, når en licens suspenderes eller tilbagekaldes på grund af manglende opfyldelse af kravene om finansiel kapacitet, udstede en midlertidig licens, indtil jernbanevirksomheden er omorganiseret, forudsat at dette ikke indebærer en sikkerhedsrisiko. Den midlertidige licens gælder dog højst i seks måneder fra udstedelsesdatoen.

4. Hvis en jernbanevirksomhed har indstillet driften i seks måneder eller ikke har påbegyndt driften seks måneder efter licensens udstedelse, kan den ansvarlige licensudstedende myndighed bestemme, at licensen skal forelægges til fornyet godkendelse eller suspenderes.

Hvis der er tale om påbegyndelse af en drift, kan jernbanevirksomheden anmode om, at fristen forlænges under hensyntagen til ydelsernes særlige karakter.

5. Hvis der sker ændringer, der berører en jernbanevirksomheds retlige status, navnlig i tilfælde af fusion eller overtagelse, kan den licensudstedende myndighed bestemme, at licensen skal forelægges til fornyet godkendelse. Den pågældende jernbanevirksomhed kan fortsætte driften, medmindre den licensudstedende myndighed finder, at dette indebærer en sikkerhedsrisiko; grundene hertil skal i så fald angives.

6. Når en jernbanevirksomhed har til hensigt at ændre eller udvide sine aktiviteter væsentligt, skal licensen forelægges for den licensudstedende myndighed til nyvurdering.

7. Den licensudstedende myndighed må ikke lade en jernbanevirksomhed, over for hvilken der er indledt konkursbehandling eller lignende, beholde licensen, hvis myndigheden finder det godtgjort, at der ikke er nogen realistisk udsigt til en tilfredsstillende finansiel rekonstruktion inden for et rimeligt tidsrum.

2001/13/EF Artikel 1, nr. 6

8. Når den licensudstedende myndighed har suspenderet, tilbagekaldt eller ændret en licens, underretter den pågældende medlemsstat straks Kommissionen herom. Kommissionen underretter omgående de øvrige medlemsstater.

2001/13/EF Artikel 1, nr. 7 (tilpasset)

Artikel 12

1. Ud over kravene i dette direktiv skal jernbanevirksomheden også overholde de nationale love og forskrifter, der er forenelige med fællesskabsretten og ikke-diskriminerende, især med hensyn til:

a) de tekniske og driftsmæssige krav, som er specifikke for jernbanetransport

b) de sikkerhedskrav, der gælder for virksomhedens personale, rullende materiel og interne organisation

c) bestemmelserne om sikkerhed, sundhed, social sikring og arbejdstageres og forbrugeres rettigheder

d) krav, der gælder for alle virksomheder inden for den relevante jernbanesektor med henblik på at give forbrugerne fordele eller beskyttelse.

2. En jernbanevirksomhed kan til enhver tid henvise spørgsmål om, hvorvidt kravene i national ret er forenelige med fællesskabsretten, og hvorvidt disse krav anvendes på en ikke-diskriminerende måde, til Kommissionen.

Finder Kommissionen, at bestemmelserne i dette direktiv ikke er opfyldt, fremsætter den en udtalelse om den korrekte fortolkning af direktivet, jf. dog traktatens artikel 226.

2001/13/EF Artikel 1, nr. 7

Artikel 13

Jernbanevirksomheder skal overholde gældende aftaler om international jernbanetransport i de medlemsstater, hvor de driver virksomhed. De skal desuden overholde gældende told- og afgiftsbestemmelser.

95/18/EF Afsnit IV (tilpasset)

KAPITEL IV

95/18/EF

Afsluttende bestemmelser

95/18/EF Artikel 14 (tilpasset)

Artikel 14

1. Procedurerne for licensudstedelser offentliggøres af den berørte medlemsstat, som underretter Kommissionen herom.

2. Den licensudstedende myndighed træffer snarest muligt og senest tre måneder efter, at alle relevante oplysninger, bl.a. de i bilag I anførte, er indgivet, afgørelse om, hvorvidt en ansøgning om udstedelse af licens kan imødekommes, under hensyntagen til alle foreliggende forhold. Afgørelsen meddeles den jernbane-virksomhed, der ansøger om licens. Et eventuelt afslag skal begrundes.

3. Medlemsstaterne træffer de nødvendige foranstaltninger for at sikre, at den licensudstedende myndigheds afgørelser kan prøves ved en domstol.

Artikel 15

Direktiv 95/18/EF, som ændret ved det direktiv, der er nævnt i bilag II, del A, ophæves, uden at dette berører medlemsstaternes forpligtelser med hensyn til de i bilag II, del B, angivne frister for gennemførelse i national ret af direktiverne.

Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag III.

95/18/EF Artikel 17 (tilpasset)

Artikel 16

Dette direktiv træder i kraft på tyvende dagen for offentliggørelsen i De n Europæiske Unions Tidende.

95/18/EF Artikel 18 (tilpasset)

Artikel 17

Dette direktiv er rettet til medlemsstaterne.

Udfærdiget i Bruxelles, den [...]

På Europa-Parlamentets vegne På Rådets vegne

Formand Formand [...] [...]

95/18/EF (tilpasset)

BILAG I

I. Oplysninger i henhold til artikel 7, stk. 2

95/18/EF

1. Den finansielle kapacitet skal vurderes på grundlag af virksomhedens årsregnskab eller, for så vidt en licensansøgende virksomhed ikke kan fremlægge et årsregnskab, på grundlag af en redegørelse for dens balance. Der skal med henblik på denne vurdering indgives detaljerede oplysninger især om følgende forhold:

a) disponible likvide midler, herunder bankindeståender og træk på kassekreditter og lån

b) midler og aktiver, der kan frigøres som sikkerhedsstillelse

c) driftskapital

d) relevante udgifter, herunder anskaffelsesudgifter til eller afdrag på køretøjer, grunde, fast ejendom, anlæg og rullende materiel

e) tredjemands rettigheder over virksomhedens formue.

2. En ansøgervirksomhed anses ikke for at have den fornødne finansielle kapacitet, hvis den skylder betydelige beløb i skat eller socialsikringsbidrag, der er en følge af virksomhedens drift.

3. Myndigheden kan navnlig kræve, at der fremlægges en revisionserklæring og behørig dokumentation fra bank, sparekasse eller autoriseret revisor. Dokumentationen skal indeholde oplysninger om de i nr. 1 nævnte forhold.

95/18/EF (tilpasset)

II. Oplysninger i henhold til artikel 8, stk. 1, andet afsnit

95/18/EF

1. Oplysninger om arten og vedligeholdelsen af det rullende materiel, især med hensyn til sikkerhedsnormerne.

2. Oplysninger om kvalifikationerne hos det personale, der er ansvarligt for sikkerheden, samt om programmet for personalets uddannelse.

BILAG II

Del A

Ophævet direktiv med ændringer (jf. artikel 15)

Rådets direktiv 95/18/EF // (EFT L 143 af 27.6.1995, s. 70)

Europa-Parlamentets og Rådets direktiv 2001/13/EF // (EFT L 75 af 15.3.2001, s. 26)

Del B

Liste over frister for gennemførelse i national ret (jf. artikel 15)

Direktiv // Gennemførelsesfrist

95/18/EF // 27. juni 1997

2001/13/EF // 15. marts 2003

BILAG III

Sammenligningstabel

Direktiv 95/18/EF // Nærværende direktiv

Artikel 1 // Artikel 1

Artikel 2, litra a) til c) // Artikel 2, litra a) til c)

Artikel 2, litra d), første led // Artikel 2, litra d)

Artikel 2, litra d), andet led // Artikel 2, litra e)

Artikel 3, første punktum // Artikel 3, stk. 1

Artikel 3, andet punktum // Artikel 3, stk. 2

Artikel 4, stk. 1-4 // Artikel 4, stk. 1-4

Artikel 4, stk. 5 // Artikel 10, stk. 1

Artikel 5, stk. 1 og 2 // Artikel 5, stk. 1 og 2

Artikel 6, første til fjerde led // Artikel 6, litra a) til d)

Artikel 7 // Artikel 7

Artikel 8, stk. 1 // Artikel 8, stk. 1, første afsnit

Artikel 8, stk. 2 // Artikel 8, stk. 1, andet afsnit

Artikel 8, stk. 3 // Artikel 8, stk. 2

Artikel 9 // Artikel 9

Artikel 10, stk. 1 // Artikel 10, stk. 2

Artikel 10, stk. 2 // Artikel 10, stk. 3

Artikel 11 // Artikel 11

Artikel 12, stk. 1 // Artikel 12, stk. 1

Artikel 12, stk. 2, første punktum // Artikel 12, stk. 2, første afsnit

Artikel 12, stk. 2, andet punktum // Artikel 12, stk. 2, andet afsnit

Artikel 13 // Artikel 13

Artikel 14 // -

Artikel 15 // Artikel 14

Artikel 16 // -

- // Artikel 15

Artikel 17 // Artikel 16

Artikel 18 // Artikel 17

Bilag // Bilag I

- // Bilag III

- // Bilag III